cyanic-selkie/wikianc huggingface dataset:
Talvisodan ilmatorjunta
Suomalainen ilmapuolustus talvisodan alla
Talvisodan ilmavoimien kehnosta kalustotilanteesta on kirjoitettu paljon. Ilmavoimillahan oli käytännössä vain yksi laivueellinen torjuntaan kykenevää lähes ajanmukaisena pidettyä kalustoa. Kyseessä oli Lentolaivue 24, jolla oli käytössään 36 Fokker D.XXI -konetta.
Helmikuu 1940
Helmikuun alkuun mennessä Suomeen saapui Italiasta 48 Breda-tehtaan valmistamaa 20 mm:n ilmatorjuntatykkiä. Näillä aseilla varustettiin vain kaksi kevyttä ilmatorjuntapatteria, minkä lisäksi divisioonille saatiin vihdoin perustettua omat orgaaniset ilmatorjuntaosastonsa (2 x 20 mm:n ja 2 x 7,62 mm:n aseet).
Fernando Pessoa
Elämä
Pessoan isä kuoli tuberkuloosiin hänen ollessaan viisivuotias. Vuotta myöhemmin kuoli myös Pessoan veli. Veljen kuoleman jälkeen Pessoa alkoi saada kirjeitä Chevalier de Pas -nimiseltä henkilöltä. Tämä oli ensimmäinen kirjailijan monista heteronyymeistä. Äiti meni uusiin naimisiin, ja vuonna 1896 perhe muutti Etelä-Afrikkaan Durbaniin, missä Pessoa kävi englanninkielisiä kouluja. Hänen latinan opettajansa oli merkittävänä innoittajana Pessoan harkitessa itselleen kirjoittajan uraa. Vuonna 1903 Pessoa herättää ensimmäistä kertaa kirjoituksillaan huomiota. Hänen ainekirjoituksensa Capen yliopiston pääsykokeessa voitti kuningatar Victorian muistopalkinnon. Palkinnoksi hän sai valikoiman englantilaista kirjallisuutta, kuten Shakespearea ja Tennysonia.
Haukkajärvi (Mikkeli)
Maantiede
Haukkajärven vesitilavuus on 11 853 000 kuutiometriä.
Peroz I
Peroz kävi hallituskautenaan sotaa sekä Kaukasuksella kapinoivia Albanian ja Iberian maakuntia että entisiä liittolaisiaan hefthaliittejä vastaan. Toisessa kampanjassa valkoisia hunneja vastaan Persian 50 000–100 000 miehen armeija kärsi suuren tappion. Kuolleiden joukossa oli myös Peroz. Hefthaliittien johtaja Khush-Newaz kohteli entistä liittolaista arvostavasti ja lähetti tämän haudattavaksi takaisin Persiaan. Perozin veljestä Balashista tuli kuningas hänen kuolemansa jälkeen.
Kökar
pienoiskuva|Kökarin kirkko pienoiskuva|Fransiskaanimunkin hauta Kökarin kirkon seinustalla. pienoiskuva|Källskärin kalliomuodostuma Kökar on Suomen kunta, joka sijaitsee Ahvenanmaan maakunnassa. Kökarissa on 0 asukasta, ja se on asukasluvultaan Suomen toiseksi pienin kunta. Kökar mainittiin Föglön kappeliseurakuntana vuonna 1544 ja se itsenäistyi vuonna 1908. Nykyisin Kökar, Föglö ja Sottunga muodostavat yhdessä Ahvenanmaan eteläisen saaristoseurakunnan.
Talous
Kesäaikana matkailupalveluita tarjoavat hotelli, kaksi matkustajakotia, kolme vierassatamaa ja useita ravintoloita ja kahviloita.
Väestö
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
MotoHeroz
Vastaanotto
Peli on saanut hyvän vastaanoton. Sillä on Game Rankingsissa keskiarvona 82.08 % ja Metacriticissä 82/100. IGN totesi pelin olevan yksi parhaita WiiWaren latauksia ja antoi arvosanaksi 9/10. GameZone puolestaan sanoi pelin olevan "mahtava WiiWare-peli ja luultavasti paras ladattava tasohyppely pitkään aikaan" ja antoi arvosanaksi 8.5/10. Eurogamer antoi arvosanaksi 6/10, Official Nintendo Magazine 87 % ja Destructoid 7/10.
Linda Bengtzing
Linda Bengtzing oli jälleen mukana vuoden 2008 Ruotsin euroviisukarsinnassa. Hän pääsi semifinaalista finaaliin laululla "Hur svårt kan det va?", jota on syytetty Mikan kappaleen "Grace Kelly" kaltaiseksi. Finaalissa Bengtzing oli tuolloin viides. Vuoden 2011 finaalissa hän oli kappaleellaan "E de fel på mig" seitsemäs. Bengtzing osallistui kilpailuun myös vuonna 2014 kappaleella "Ta mig", 2016 kappaleella "Killer Girl", vuonna 2020 kappaleella "Alla mina sorger" ja vuonna 2022 kappaleella "Fyrfaldigt hurra!", mutta ei noilla kerroilla päässyt finaaliin.
Veikko Anttonen
Anttonen on julkaissut yli 140 tieteellistä artikkelia. Julkaisut ovat käsitelleet muun muassa uskontotieteen oppihistoriaa sekä pyhää tarkoittavien sanojen kieli- ja uskontohistoriaa, erityisesti kansanomaista asioiden pyhäksi luokittamista.
Dominika Cibulková
2007
Australian avoimissa Cibulková ei läpäissyt karsintaa, mutta selviytyi helmikuussa toiselle kierrokselle Bangaloren turnauksessa. Huhtikuussa hän selviytyi kolmannelle kierroksella Amelia Islandin turnauksessa. Prahan turnauksessa hän pelasi itsensä ensi kertaa kaksinpeliturnauksen puolivälieriin, jossa hävisi Valko-Venäjän Viktoryja Azarenkalle. Tällä hän ansaitsi paikan suoraan Ranskan avointen pääryhmään. Cibulková eteni kolmannelle kierrokselle kukistaen muun muassa 32:nneksi sijoitetun Martina Müllerin ennen tappiotaan Svetlana Kuznetsovalle. Kesäkuun 11. päivänä hän nousi ensimmäistä kertaa sadan joukkoon WTA-listalla. Tukholman turnauksessa heinäkuussa hän selviytyi puolivälieriin.
First of the Five Elements
Albumin tekemiseen kerättiin varoja joukkorahoituksella.
Robert Campin
Campin tunnettiin jo vuonna 1406 maalarimestarina Tournaissa. Hänen oppilaikseen vuonna 1427 on mainittu Rogier van der Weyden (nimellä Rogelet de la Pasture) ja Jacques Daret. Campinin ja Flémallen mestarin yhteys on päätelty juuri Campinin oppilaiden ja Flémallen mestarin tyylillisistä yhtäläisyyksistä.
Euroopan tulvat 2021
Tulvat aiheuttivat vaikean tilanteen myös Luxemburgissa, Alankomaissa ja Ranskassa. Liègen asukkaat määrättiin evakuoitaviksi, ja esimerkiksi Alankomaiden Maastrichtissä evakuointimääräys annettiin noin 10 000:ta ihmistä koskien.
Syyt
Rankkasateet liittyvät Keski-Euroopan ylle kesällä 2021 juuttuneeseen matalapaineeseen. Saksassa poliitikot, kuten Svenja Schulze, Armin Laschet ja Horst Seehofer yhdistivät kommenteissaan tapahtumat laajemmin ilmastonmuutokseen. Ilmastonmuutos lisääkin äärimmäisten säätilojen yleisyyttä, vaikka ei suoraan selitä yksittäisiä säätapahtumia.
Mary Wilson
Ura
Supremes lopetti vuonna 1977, ja Wilson teki sen jälkeen Motownin soololevytyksen Mary Wilson, joka ei kuitenkaan menestynyt. Se ei noussut Yhdysvaltain albumilistalle, ja sen ainoa single ylsi sijalle 95. Wilson julkaisi lopulta kaksi sooloalbumia ja kiersi oman esityksensä kanssa, joka yhdisteli kabareeta ja Supremesin vanhoja kappaleita. Wilsonin viimeiseksi singleksi jäi vuonna 2015 julkaistu Time to Move On.
Ensimmäisen soololevynsä jälkeen Wilson vietti hiljaiseloa aina vuoteen 1985, jolloin hän julkaisi kohua herättäneen muistelmateoksensa Dreamgirl: My Life As a Supreme. Siinä hän kuvasi yhtyeen tarkoin harkitun julkisuuskuvan taustatapahtumia ja oli erityisen kriittinen Diana Rossia kohtaan. Wilson kuvasi Rossin huomiotahakeneeksi ja selkäänpuukottavaksi diivaksi, joka käytti suhdettansa Berry Gordyyn saadakseen mitä halusi. Wilson kirjoitti Dreamgirlin jälkeen vielä kaksi omaelämäkerrallista teosta.
Yleisurheilun Euroopan-mestaruuskilpailut 1934
Yleisurheilun Euroopan-mestaruuskilpailut 1934 olivat ensimmäiset yleisurheilun EM-kilpailut. Ne järjestettiin 7.–9. syyskuuta Torinossa, Italiassa. Kisapaikkana oli Stadio Mussolini. Kilpailuihin otti osaa 23 maata ja 226 urheilijaa. Kisoihin osallistuivat vain miehet, naiset kilpailivat omissa maailmankisoissaan. Kisat avasi IAAF:n silloinen puheenjohtaja, ruotsalainen J. Sigfrid Edström.
Seiväshyppy
<br style="clear:both" />
Kymmenottelu
<br style="clear:left" />
Pallosalama (sarjakuvahahmo)
Historia
Jouduttuaan superrikollisille tarkoitettuun vankilaan Holviin Pallosalama osallistui massiiviseen joukkopakoon, mutta kieltäytyi tottelemasta Venomin käskyjä. Joukkio päätyi kuitenkin vangeiksi räjähtämäisillään olevaan ydinreaktoriin, joka Pallosalaman sekä Rautamiehen ponnistelujen tuloksena saatiin sammutettua.
Voimat ja varusteet
thumb|300 px|left|Pallosalama torjuu poliisien luodit pyörittämällä vinhasti murskauskuulaansa. Pallosamalalla on tehostetut fyysiset voimat, joiden avulla hän nostaa noin kymmenen tonnia. Nämä voimat ovat aikaansaannoksia asgardilaisesta magiasta ja uskomattoman kestävyyden, jonka ansiosta hän kestää suuria iskuja, kuten luoteja. Pallosalaman vastaanottamat voimat muokkasivat hänen koko kehoaan kuten luita, lihaksia ja ihoa paljon kestävämmäksi. Pallosalamalla on myös ihmistä suurempi vastustuskyky myrkkyjä ja happoja vastaan.
Hugo
Suomessa nimi Hugo on vuoden 2019 loppuun mennessä annettu 9 379 miehelle ja alle 15 naiselle. Hugon nimipäivä on suomenruotsalaisen ja vuodesta 2015 lähtien myös suomenkielisen kalenterin mukaan 3. helmikuuta.
Iso Majajärvi (Padasjoki)
Iso Majajärvi on Päijät-Hämeessä Padasjoella  sijaitseva järvi.
Maantietoa
Järven pinta-ala on 13,3 hehtaaria ja se on 600 metriä pitkä ja 450 metriä leveä. Järvellä ei ole kartan mukaan saaria. Sen rantaviivan pituus on 1,8 kilometriä.
Iso Pintalammi
Iso Pintalammi Pintalammi on Päijät-Hämeessä Padasjoella sijaitseva lampi.
Maantietoa
Lammen pinta-ala on 25 hehtaaria ja se on 1,0 kilometriä pitkä ja 600 metriä leveä. Lammella ei ole kartan mukaan saaria. Sen rantaviivan pituus on 4,1 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Lammen vedenpinnan korkeus on 134,2 metriä mpy.
Scandlines
Scandlines on saksalais-tanskalainen varustamo. Varustamon laivat liikennöivät pääasiassa eteläisellä Itämerellä. Yhtiön pääkonttori sijaitsee Rostockissa. Varustamo on perustettu vuonna 1998 tanskalaisen Scandlines A/S:n ja saksalaisen Deutsche Fährgesellschaft Ostsee mbH:n (DFO) yhdistyttyä. Yhtiön omistavat Tanskan valtio (50 %) ja Deutsche Bahn (50 %).
Z4 (täsmennyssivu)
Z4 voi tarkoittaa jotain seuraavista:
Boikot
Kulttuuri
Boikojen perinteisiä elinkeinoja olivat maanviljely ja kotieläinten kasvatus vuorialueilla. Perinteine yhteiskuntajärjestelmä oli patriarkaalinen ja tapakulttuuriin liittyi monia pakanallisuudesta juontuvia riittejä.
Trabzon
Trabzon eli entinen Trebizond (kreikaksi Τραπεζοῦς tai Τραπεζούντα), on kaupunki Koillis-Turkissa, samannimisen maakunnan pääkaupunki. Se sijaitsee Mustanmeren rannalla. Vuonna 2006 siellä arvioitiin asuvan 250 058 asukasta.
Vuosina 1204–1461 Trebizondin keisarikunta oli jonkin aikaa yksi maailman johtava kaupan keskus, johtuen silkkitien läheisyydestä, ja Trabzon oli sen pääkaupunki.
Divisioonan määrävahvuus (tasavaltalaiskaartin panssaridivisioona)
Irakin tasavaltalaiskaartin divisioonaan kuului tyypillisesti:
Camp David
Historia
Camp Davidin nimi oli ensin Hi-Catoctin, ja se rakennettiin Yhdysvaltain hallinnon työntekijöiden perheille. Se valmistui vuonna 1938. Valtio hankki sen vuonna 1942 presidentti Franklin D. Rooseveltin aikana ja nimeksi tuli Shangri-La. Harry Trumanin kaudella, vuonna 1945 Camp Davidista tuli virallisesti presidentin maaseutuhuvila. Presidentti Dwight Eisenhower nimesi huvilan Camp Davidiksi lapsenlapsensa mukaan vuonna 1953.
Käyttö ja vierailut
Syyskuussa 1978 Jimmy Carter isännöi Camp Davidissa Israelin ja Egyptin väliset rauhanneuvottelut, josta on sittemmin alettu puhumaan Camp Davidin rauhana.
Venäjän presidentti Vladimir Putin vieraili Camp Davidissa George Bushin isännöimänä ja kuvaili aluetta "rauhalliseksi".
Rosemary Brown
Brown väitti tavanneensa vuonna 1886 kuolleen Franz Lisztin ollessaan 7-vuotias. Hän kohtasi Lisztin uudelleen vuonna 1964. Brownilla ei tätä aiemmin ollut ollut mainittavaa musiikillista koulutusta, mutta hän omisti pianon. Hän kirjoitti uransa aikana mm. Ludwig van Beethovenin sinfoniat 10 ja 11 sekä useita Franz Schubertin lauluja. Kaikki säveltäjät puhuttelivat häntä englanniksi.
Lego Group
Puusta muoviin
Toisen maailmansodan (1939-1945) jälkeen muovit kehittyivät nopeasti yhä helpommin ja tarkemmin työstettäviksi. Vuonna 1940 Lego-yhtiön johtajaksi valittu Godtfred innostui muovin käyttömahdollisuuksista, ja Lego oli ensimmäinen tanskalainen yhtiö, joka hankki muovin muovaamiseen tarvittavia kuumapuristuskoneita. Sijoitus kannatti sillä jo neljässä vuodessa puristuskoneen ostamisen jälkeen puolet yhtiön tuotannosta oli muovileluja. Eräs näistä leluista oli "itsestään tarttuva palikka", nykyisen Lego-palikan ensimmäinen versio.
Suomen Rooman-instituutti
Perustaminen
1940-luvun lopulla saatiin tieto, että Villa Lanten omistanut kenraali Demetrio Helbig olisi halukas luovuttamaan renessanssihuvilasta instituutille tarvittavat tilat hyvin edullisin ehdoin. Keväällä 1950 Anderson ja säätiön sihteeri Torsten Steinby tulivat Roomaan ja Villa Lante ostettiin Suomen valtiolle Andersonin myöntämän rahallisen tuen turvin. Villa Lante tuli Suomen valtion omistukseen, mutta säätiön käyttöön. Rakennus oli päässyt edeltävien vuosikymmenten aikana huonoon kuntoon, joten se vaati ennen käyttöönottoa pitkällisen kunnostuksen. Suomen Rooman-instituutti vihittiin lopulta käyttöön 29. huhtikuuta 1954. Talo oli kuitenkin majoittanut tutkijoita ja taiteilijoita jo ennen virallista käyttöönottoa. Instituutin varsinainen tieteellinen toiminta alkoi avajaisten jälkeen.
Kärsämäki
Historia
Kärsämäki kuului kirkollisesti aluksi Pyhäjoen kirkkopitäjään, joka oli eronnut Saloisen suurpitäjästä 1573. Vuonna 1764 Kärsämäestä muodostettiin kappeliseurakunta, ja 1865 se erotettiin itsenäiseksi seurakunnaksi. Kärsämäen kunta perustettiin 1869. Seurakunnan ensimmäinen kirkko oli 1764–1765 rakennettu ristikirkko, joka purettiin 1841. C. L. Engelin suunnittelema uusi kirkko rakennettiin Jaakko Kuorikosken johdolla 1842.
Luonto
Kunnan halki virtaa runsaskoskinen Pyhäjoki. Huomattavimpia koskia Kärsämäellä ovat 1959 valjastettu Venetpalonkoski, Vitinkoski sekä Mattilankoski. Kunnan alueella Pyhäjokeen liittyy lukuisia sivujokia, joista suurin on idästä virtaava Kärsämäenjoki. Myös Hautajoki on Kärsämäen suurimpia jokia. Kärsämäellä ei ole mainittavia järviä, ainoastaan muutama pieni suolampi.
Kristillinen ja demokraattinen unioni – Tšekkoslovakian kansanpuolue
Samettivallankumouksen jälkeen
Joulukuussa 2006 KDU-ČSL:n johtoon valittiin Jiří Čunek. Hän pääsi varapääministeriksi ja alueellisen kehityksen ministeriksi Topolánekin hallitukseen. Čunek erotettiin hallituksesta marraskuussa 2007 julki tulleen korruptioskandaalin vuoksi. Puolue nimitti Čunekin uudelleen hallitukseen, kun oikeus oli vapauttanut hänet syytteistä. Čunek palasi asemaansa huhtikuussa 2007, vaikka vasemmisto-oppositio ja hallituksen vihreät vastustivatkin tätä.
Kärsämäki
Yritykset
Kunnan talous on pitkään perustunut maatalousyrittämiseen, mutta teollisuus on ajamassa rinnalle. Turvesuot ovat kesäisin tärkeä työllistäjä kunnan lukuisilla turvesoilla. Vuonna 2001 Kärsämäen Saviselästä löydettiin toistaiseksi Suomen ainoa hullun lehmän tauti -tapaus.
Teollisuutta ja maataloutta tärkeämpi elinkeino on kuitenkin jo pitkään ollut palvelut, joita tarjotaan paitsi kuntalaisille myös tuhansille päivittäin kunnan läpi kulkeville ohikulkijoille. Vuonna 2007 avattiin uusi liikekeskus, jossa on nykyisin kahvila-ravintola Juustoportti, lahjatavaraliike, kampaamo, tilitoimisto, Alko ja kirjasto. Kärsämäen keskustassa on kaksi ruokakauppaa, kaksi huoltoasemaa ja kaksi kylmäasemaa, pizzeria-ravintola, asiamiesposti, kukkakauppa, digipaino-mainostoimisto, leirintäalue, lentokenttä, pankki, rautakauppa, kirpputoreja, kioski ja kahvila–konditorio ja pub/baari. Kunnassa toimii kyläkauppa Ojalehdon kylässä.
Brandolinin laki
Brandolinin laki on käsite, jonka mukaan väärien, valheellisten tai muuten harhaanjohtavien väitteiden korjaaminen on huomattavasti vaivalloisempaa kuin virheellisten väitteiden esittäminen. Alkuperäisessä muodossaan laki kuuluu "The amount of energy needed to refute bullshit is an order of magnitude larger than to produce it", suomennettuna väärien väitteiden oikaisemiseen tarvittava vaiva on kertaluokkaa suurempi kuin niiden esittämiseen vaaaditaan.
CDC 1604
Tietokoneen rinnalle suunniteltiin CDC-160A minitietokone hoitamaan hitaita datan syöttö- ja tulostustoimintoja.
Savonrannan kirkko
Aiheesta muualla
62.175°N, 29.20361°W
Koskelot
Lajit
Lisäksi sukuun on luettu:
Ihmeneloset
Historia
Ben sopi välinsä tiimin kanssa ja liittyi takaisin pitkän poissaolon jälkeen. Reed ja Sue jäivät vapaalle Ihmenelosista keskittyäkseen poikaansa ja osoittivat Möykyn tiimin johtajaksi. Ben korvasi kaksi lähtenyttä jäsentä värväämällä Kristallin ja Ihmetytön (Sharon Ventura). Ben ja Sharon jakoivat pienen romanssin, joka syveni heidän jouduttuaan onnettomuuteen kosmisen säteilyn kanssa, joka muutti Sharonin ”Möykyttäreksi” ja Benin jopa hirviömäisemmäksi Möykyksi. Heidän romanssinsa jatkui useiden muodonmuutosten läpi, jopa Reedin ja Suen paluun jälkeen; mutta Ben ja Sharon vieraantuivat toisistaan, kun Sharon hyväksyi Tohtori Doomin tarjouksen auttaa häntä saamaan ihmismuotonsa takaisin. Tästä huolimatta Sharon kieltäytyi pettämästä Ihmenelosia Doomille ja hän maksoi takaisin muuttamalla Sharonin kammottavaksi ja mieleltään epävakaaksi hirviöksi; hän taisteli Ihmenelosia vastaan useita kertoja sen jälkeen ja löysi viimein rauhan Wyatt Wingfootin reservaatista. Tänä aikana hylkiöseuraaja Aron loi omat klooniversionsa Ihmenelosista asettaen heidät myöhemmin horrokseen ja seuraten heidän uniaan, jotka kiinnostivat häntä enemmän kuin kloonien oikeat seikkailut. Kun Ihmeneloset saivat tietää, että Alicia joka oli rakastunut Johnnyyn Benin poissa ollessa olikin todellisuudessa skrullivakooja Lyja, he löysivät ja pelastivat oikean Alician, vaikkakaan hän ja Ben eivät uudistaneet romanssiaan. Johnny vihasi aluksi Lyjaa, mutta nainen oli todella rakastunut häneen tehtävänsä aikana ja yritti sopia asian, ja hänestä tuli myöhemmin Ihmenelosten ystävä ja liittolainen.
Lee & Kirby
Ryhmän viimeinen jäsen, katkera hirviö Möykky perustui Atlas/Marvel-kustantamon hirviötarinoihin 50-luvulla. Ryhmä sai nimekseen Ihmeneloset ja vuoden 1961 lopulla Fantastic Four-lehden ensimmäinen numero ilmestyi Amerikassa.
John Byrne
80-luvulla piirtäjä/käsikirjoittaja John Byrne aloitti oman kautensa Ihmenelosten parissa, jota useat pitävät lehden parhaimpana sitten sarjan alkuaikoja.
Tasavaltalaiskaarti
Tasavaltalaiskaarti (al-Haris al-Jamhuri) oli Irakin asevoimien paras ja lojaalein ydin, joka muodostettiin alun perin Saddam Husseinin henkivartiokaartiksi.
Rauhan aika
Selviytyneet divisioonat sijoittuvat Bagdadin ympäristöön ja niitä käytettiin maalis–huhtikuussa 1991 šiiojen ja kurdien kapinoiden kukistamiseen. Sodan jälkeen tasavaltalaiskaartissa teloitettiin niskuroivia upseereja. Kesäkuussa 1992 Bagdadin pohjoispuolelle Tajiin sijoitettu prikaatikenraali Sabri Mahmoudin moottoroitu prikaati suunnitteli kapinaa ja etenemistä Bagdadiin, minkä sisäiset turvallisuusjoukot estivät. Toukokuun 1995 Saddamia vastaan tehdyn kaappausyrityksen jälkeen eräitä aldulaymilaisia upseereita kidutettiin ja ruumiit palautettiin perheille. Tästä suuttuneita kaartin pataljoona hyökkäsi Abu Gharaibin vankilaa vastaan, mutta kaksi uskollista prikaatia löi kapinalliset.
Arja Saijonmaa
Elokuva, teatteri ja televisio
Saijonmaa on tehnyt joitakin elokuva- ja teatterirooleja. Hän on näytellyt muun muassa elokuvissa Pohjan tähteet (1969), Punatukka (1969), Herra Puntila ja hänen renkinsä Matti (1979), Charlotte Löwensköld (1979), Havlandet (1985) ja Kuudes kerta (2017). Vuonna 1988 Saijonmaa esitti Zarah Leanderia Tähdenlento-musikaalissa. Lisäksi Saijonmaalla on ollut kabaree- ja revyyesityksiä muun muassa Tukholman Hamburger Börs -yökerhossa, Pariisin Olympia-teatterissa, Bertolt Brechtin perustamassa Berliner Ensemblessa sekä Yhdysvalloissa. Saijonmaa kuului myös Canto General -oratorion kantaesittäjiin Maria Farantourin ja Petros Pandisin kanssa. Hän esiintyi vuonna 2007 ruotsalaisessa Stjärnorna på slottet -ohjelmassa ja myöhemmin vuonna 2011 myös ohjelman suomalaisversiossa, Linnan tähdissä.
Luhtalammi (Padasjoki)
Maantietoa
Lammen pinta-ala on 3,3 hehtaaria ja se on 450 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 1,4 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Lammen vedenpinnan korkeus on 142,9 metriä mpy.
Jüri Tamm
Oman ennätyksensä 84,40 hän heitti 9. syyskuuta 1984 Banská Bystricassa. Aktiiviuransa aikana hänen mittansa olivat 190 senttimetriä ja 110 kilogrammaa. Tamm voitti moukarinheitossa Neuvostoliiton-mestaruuden 1987–1988, ja Viron itsenäistymisen jälkeen Viron-mestaruuden vuosina 1991 sekä 1993–1994.
Tamm toimi vuodesta 1999 vuoteen 2010 Viron parlamentissa riigikogussa kansanedustajana sosiaalidemokraattien ryhmässä.
Rudi Garcia
Ura valmentajana
Vuonna 1994 Garcia palasi takaisin kotiin liittyen kasvattajaseuransa AS Corbeil-Essonnes’n organisaatioon pelaaja-valmentajana. Garcia luotsasi seuraa neljän vuoden ajan ja 1997 seura juhli Pariisin alueen Division d’Honneurin voittoa. 1998 Garcia liittyi AS Saint-Étiennen organisaatioon nousten apulaisvalmentajaksi 1999. Garcia työskenteli apulaisvalmentajana ja joukkueenjohtajana Robert Nouzaret’n ja John Toshackin alaisuudessa. Kun walesilaisvalmentaja Toshack lähti joulukuussa 2000 Real Sociedadiin, nousi Garcia yhdessä maalivahtilegenda Jean-Guy Wallemmen kanssa joukkueen vastuuvalmentajaksi.
Garcian johdolla LOSC sijoittui Ligue 1:ssä hienosti viidenneksi. Kehnot välit seurajohdon kanssa johtivat kuitenkin potkuihin kauden jälkeen kesäkuussa 2009. LOSCin seurajohto teki kuitenkin juhannuksen alla yllättävän päätöksen ja palkkasi Garcian uudelleen seuran päävalmentajaksi kolmivuotisella sopimuksella. Seurajohdon ei tarvinnut katua päätöstään, sillä Garcian johdolla LOSC juhli keväällä 2011 Coupe de Francen mestaruutta 56 vuoden tauon jälkeen. Kauden kruunasi historiallinen tuplamestaruus, kun LOSC varmisti myös liigamestaruuden kierros ennen sarjan päätöstä.
Nerina Pallot
Pallot julkaisi esikoisalbuminsa, Dear Frustrated Superstar, elokuussa 2001. Levyltä julkaistiin kolme singleä.
Anne Sundell
Sundell on valmistunut sairaanhoitajaksi. Myöhemmin hän jatkoi opiskelua yliopistossa valmistuen valtiotieteen maisteriksi (pääaineena kehityspsykologia) vuonna 2008. Sundell on myös astrologi ja luennoitsija.
Juan Rodríguez de Fonseca
Fonseca nimettiin Badajozin piispaksi 1495 ja Córdoban piispaksi 1499. Palencian piispa hänestä tuli 1504. Kristoffer Kolumbuksen toisesta matkasta lähtien 1503 Fonseca nousi merkittävään asemaan Länsi-Intian tutkimisessa. Hän oli organisoimassa Kolumbuksen ja Hernán Cortésin tutkimusmatkoja ja oli muodostamassa 1511 Consejo de Indiasian neuvoston. Fonseca johti neuvostoa 1519–1524.
Pitkä Kotajärvi
Pitkä Kotajärvi Kapea Kotajärvi on Päijät-Hämeessä Padasjoella sijaitseva järvi.
Maantietoa
Järven pinta-ala on 0,9 hehtaaria ja se on 400 metriä pitkä ja 50 metriä leveä. Järvellä ei ole kartan mukaan saaria. Sen rantaviivan pituus on 800 metriä.
Tuomas Salmela
Ura
Kesäkuussa 2017 Salmela teki RoKin kanssa vuoden mittaisen jatkosopimuksen. Samalla hän sopi siirtyvänsä loppukesäksi SM-liigajoukkue JYPin harjoitusvahvuuteen. Salmela solmi seuran kanssa myös option JYPiin siirtymisestä kahdelle seuraavalle vuodelle kauden 2017–2018 jälkeen. Hän teki joukkueessa miesten pääsarjadebyyttinsä Mestarien liigassa 25. elokuuta 2017 sveitsiläistä EV Zugia vastaan. Salmela merkittiin JYPin seitsemänneksi puolustajaksi ja hän sai ottelussa jääaikaa 6.21 minuuttia. SM-liigadebyyttinsä Salmela teki runkosarjan avauskierroksella 8. syyskuuta 2017 Helsingin IFK:ta vastaan, kun Juuso Vainio ja Nolan Yonkman olivat sivussa. Hänet merkittiin heti JYPin ykköspuolustajapariin Mikko Kaltevan viereen. Salmela sai ottelussa jääaikaa 10.51 minuuttia. Hän keräsi myös yhden syöttöpisteen oltuaan kakkossyöttäjänä Robert Rooban tekemään maaliin. Salmela keräsi ottelusta teholukeman +3. Hän pelasi JYPissä kauden aikana yhdeksän runkosarja- ja viisi CHL-ottelua tehden yhden syöttöpisteen. Salmela voitti CHL:n mestaruuden. Hän pelasi suurimman osan kaudestaan RoKissa, jossa Salmela pelasi kauden loppuun. Hän oli joukkueen tehokkain puolustaja tehoilla 4+12=16. Salmela voitti myös RoKin sisäisen tehotilaston lukemalla +5.
DJ Muggs
Uransa alkuvaiheessa Muggerud oli 7A3:n jäsen, mutta heidän levytyssopimuksensa päättyi nopeasti. Cypress Hill, jonka soundi on Muggsin käsialaa, nousi nopeasti yhdeksi suosituimmista rap-yhtyeistä 1990-luvulla. Sooloartistina Muggerud on työskennellyt muun muassa Trickyn kanssa, tuottanut albumeita House Of Painille ja Funkdoobiestille, ja sekä yksittäisiä biisejä mm. Ice Cubelle, KRS-Onelle, MC Eihtille, sekä kymmenille muille artisteille.
The Grandmasters -albumi on toinen Angeles Recordsin julkaisemista levyistä. Levy-yhtiön perustivat vuonna 2005 DJ Muggs ja hip-hip-duo Self Scientific.
Diskografia
DJ Muggs featuring Chace Infinite
Köyliö
thumb|Köyliön kirkko.
Luonto
thumb|Köyliönjärvi ilmakuvassa. Satakunnan maakunnan kaakkoisosassa sijaitsevan Köyliön maisemakuvalle on leimallista maaston tasaisuus ja selväpiirteisyys. Entisen kunnan alueen matalin maastonkohta on Köyliönjärvestä laskevan Köyliönjoen laaksossa (40 m mpy.) ja korkein Säkylänharjulla sijaitseva Kiviharju, jonka korkeus merenpinnasta ulottuu 120 metriin. Säkylänharjun lisäksi Köyliön alueella on Koomankangas pohjoisessa Kokemäen rajalla. Siellä täällä on pieniä kohoumia ja kallionpaljastumia, joiden korkeus merenpinnasta on enimmäkseen alle 90 metriä. Köyliön asutus on keskittynyt Köyliönjärven ympäristöön, kun taas entisen kunnan itäosa on hyvin harvaan asuttua metsä- ja suoaluetta.
Liikenne
Köyliön halki kulkevat länsi-itä-suuntainen, Rauman ja Tampereen välinen valtatie 12 sekä pohjois-etelä-suuntainen yhdystie 2140 Kokemäen Peipohjasta Säkylään. Lähin rautatieasema on Kokemäen rautatieasema Tampere–Pori-radalla. Lähin lentoasema on Porin lentoasema, jonne on matkaa noin 50 kilometriä.
Väestönkehitys
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2013 tilanteen mukainen.
Talous
Elinkeinorakenteen kolmijaon mukaan alkutuotannon osuus Köyliössä olevista työpaikoista on noin 24 %, jalostuksen 28 % ja palveluiden 47 %. Koska Köyliön työpaikkaomavaraisuus on pieni, käydään paljon muualla töissä. Suurimmat työllistäjät ovat kunta, joka työllistää 135 henkilöä, Ketjutekniikka, noin 80 henkilöä, Satakunnan vankila, 42 henkilöä ja Jaskari Oy, 15 henkilöä.
Edward Colston
thumb|right|[[Jonathan Richardson: Edward Colstonin muotokuva]]
Patsas
Colstonin pronssinen patsas kaadettiin, töhrittiin ja heitettiin satamaan 7. kesäkuuta 2020 George Floydin kuolemasta kummunneissa Black Lives Matter -protesteissa. Nostettu patsas pantiin kesäkuussa 2021 näytteille M Shed -museoon. Bristolin pormestari Marvin Rees kannusti kaupungin asukkaita kansalaiskeskusteluun patsaan tulevaisuudesta.
Eskişehir
Nykyään Eskişehir on Turkin suurimpia teollisuuden keskittymiä. Kaupungissa on myös kaksi yliopistoa.
Thomas Morgenstern
Ura
Marraskuun lopussa 2003 Morgenstern kaatui maailmancupin avauksessa Rukalla. Hän menetti hetkeksi tajuntansa ja vietti seuraavan yön tarkkailussa Kuusamon terveyskeskuksessa. Tutkimukset osoittivat Morgensternin olevan täysin terve lukuun ottamatta lievää aivotärähdystä ja lukuisia mustelmia. Muiden jatkaessa maailmancup-kiertuetta Morgenstern lensi kotiin Itävaltaan lepäämään ja aloitti myöhemmin harjoittelun uudelleen. Hänen seuraava kilpailunsa oli mäkiviikon avauskilpailu Saksan Obertsdorfissa. Hän sijoittui toiseksi mäkiviikon kokonaiskilpailun voittaneen Norjan Sigurd Pettersenin jälkeen.
Kaudella 2013–2014 Morgenstern voitti Titisee-Neustadtin ensimmäisen kilpailun, mutta seuraavan päivän kilpailussa hän loukkaantui lievästi kaatuessaan hyppynsä. Morgenstern palasi hyppäämään mäkiviikolle ja sijoittui toiseksi Garmisch-Partenkirchenin osakilpailussa. Bischofshofenin osakilpailussa hän sijoittui kolmanneksi ja mäkiviikon kokonaistuloksissa Thomas Diethartin perässä toiseksi. Kulmin lentomäen harjoituksissa 10. tammikuuta 2014 hän menetti hyppynsä hallinnan pian hyppyrin nokan jälkeen ja putosi alastulorinteeseen. Hän sai vakavia vammoja päähänsä ja keuhkoihinsa. Sotšin olympialaisissa 2014 hän sai hopeaa joukkuemäessä ja oli 14:s normaalimäessä.
Morgenstern ilmoitti uransa lopettamisesta 26. syyskuuta 2014.
Gasque
Gasquen tarkoituksena on tutustua uusiin ihmisiin, minkä takia niitä järjestetään erityisen paljon lukuvuoden alussa. Gasquen aikana syödään yleisimmin kolmen ruokalajin ateria ja juodaan useampia snapseja. Se järjestetään usein korkeakoulun ylioppilaskunnan tiloissa, mutta vaihtelevasti myös esimerkiksi ylioppilaskunnan hallinnoimissa kampuksen ulkopuolisissa kiinteistöissä tai vaikkapa ulkona.
Tapahtuman kulku
Tapahtumalla on täsmällinen alkamisaika, joten paikalla on syytä olla ajoissa. Istumajärjestys voi olla vapaa, ennalta määritelty tai paikan päällä arvottava. Pöydät ja tuolit on sijoitettu varsin tiiviisti tunnelman luomiseksi. Pöytäjärjestyksessä joka toinen on mies ja joka toinen nainen.
Kuvataidekoulutuksen historia Suomessa
Ruotsin ja Venäjän taideakatemiat
Ennen taidekoulutuksen vakiintumista kotimaassa, suomalaisia opiskeli sekä Tukholman että Pietarin taideakatemioissa. Taidekoulutuksen aloittamisen jälkeen suomalaisia on opiskellut naapurimaissa jatko-opiskelijoina. Suomalaiset opiskelivat myös varsinkin Dresdenissä, Düsseldorfissa, Pariisissa ja Italiassa.
Viipurin piirustuskoulu
Viipurin Taiteenystäväin piirustuskoulu eli Viipurin piirustuskoulu oli taidekoulu, joka toimi Viipurissa vuosina 1891-1939. Se oli yksi kolmesta Suomessa ennen toista maailmansotaa toimineesta taidekoulusta Helsingin ja Turun piirustuskoulujen rinnalla.
Vapaa Taidekoulu
Vapaa Taidekoulu on vuonna 1935 perustettu taidekoulu, joka sijaitsee Helsingin Kaapelitehtaalla. Koulussa voi opiskella ammattiin valmistavaan tutkintoon, jonka suorittaminen kestää neljä vuotta. Koulu järjestää myös kaikille avoimia piirustus- ja maalauskursseja.
ABC-piirustuskoulu
ABC-piirustuskoulu oli vuonna 1937 perustettu kirjeopisto, joka toimi Helsingistä käsin.
Bholan sykloni 1970
Hallituksen toimenpiteet
Viikon kuluttua syklonin maihintulosta presidentti Khan myönsi, että hänen hallituksensa oli tehnyt virheitä johtaessaan pelastustoimia. Hän sanoi, ettei tuhon suuruutta ollut ymmärretty. Hän myös sanoi, että joulukuun 7. päivänä pidettäväksi määrätyt vaalit pidettiin ajallaan, joskin kahdeksassa tai yhdeksässä pahiten tuhoutuneessa piirikunnassa saattaisi esiintyä viivästyksiä, kumoten täten huhut, että vaalit olisi aiottu siirtää tuonnemmaksi.
Mohamed Chikh
Kilpaura
Chikh saavutti ensimmäisen Yhdysvaltain mestaruutensa 2013, jolloin hän voitti loppuottelussa Evgenii Savinin. Hän pääsi voiton myötä ottelemaan painoluokallisissa MM-kilpailuissa huhtikuussa 2013.
Bholan sykloni 1970
Kansainväliset avustustoimet
Yhdysvaltain presidentti Richard Nixon myönsi 10 miljoonaa dollarin avustuksen elintarvikkeiden ja muiden välttämättömien hyödykkeiden toimittamiseksi myrskyssä henkiin jääneille, ja Yhdysvaltain Pakistanin-suurlähettiläs lupasi auttaa Itä-Pakistanin hallitusta kaikin mahdollisin tavoin. Yhdysvaltain hallitus lähetti alueelle myös huopia, telttoja ja muita tarpeellisia esineitä. Tavaraa kuljetettiin Itä-Pakistaniin kuudella helikopterilla, joista kaksi tuli Nepalista, neljä Yhdysvalloista. Yhdysvalloista kuljetettiin tuhosta kärsineelle alueelle noin 200 000 tonnia vehnää. Marraskuun lopussa alueella toimi 38 helikopteria, joista kymmenen oli brittiläisiä, kymmenen amerikkalaisia. Avustustarvikkeiden kuljetukseen Yhdysvallat varusti 50 ja Britannia 70 pientä laivaa.
Singaporen hallitus lähetti Itä-Pakistaniin sotilaslääkäreitä, jotka saapuivat Chittagongiin 1. joulukuuta 1971. Sieltä he jatkoivat matkaansa edelleen Sandwipiin, jossa he hoitivat lähes 27 000 henkilöä ja rokottivat samalla suuren joukon ihmisiä isorokkoa vastaan. Sotilaslääkärit palasivat Singaporeen 22. joulukuuta toimitettuaan myrskyn uhreille 50 000 dollarin arvosta lääkkeitä sekä 15 tonnia ruokaa.
Hammerin projektio
Projektion määritelmä
Hammerin projektion suoranaisena esikuvana oli Aitoffin projektio. Hammer muotoili projektionsa muuntamalla sellaista Lambertin oikeapintaista tasoprojektiota, jossa sivuamispiste on päiväntasaajalla, vastaavalla tavalla kuin Aitoffin projektio oli muunnettu oikeakeskipituisesta tasoprojektiosta.
Projektion käänteiskuvaus voidaan muodostaa apumuuttujan
Käyttö
thumb|300px|Kosmisen mikroaaltotaustasäteilyn vaihtelu taivaanpallolla esitettynä Hammerin projektiossa. Paitsi maantieteellisissä kartoissa, käytetään Hammerin projektiota usein myös tähtikartoissa taivaanpallon esittämiseen.
Johnson Aziga
Johnson on ensimmäinen kanadalainen henkilö, joka sai syytteen ensimmäisen asteen murhasta levittäessään tahallaan HI-virusta. Hän harrasti suojaamatonta seksiä ainakin 12 naisen kanssa kertomatta heille HIV-tartunnastaan. Seitsemän naisista todettiin myöhemmin HIV-positiiviseksi. Kaksi tartunnan saaneista naisista on jo kuollut AIDSiin joulukuussa 2003 ja maaliskuussa 2004.
Kalle Kaiharin kulttuurisäätiö
Säätiön perustajan tahdon mukaisesti myönnetään vuosittain Kallen päivänä eli 28. tammikuuta Kallen kulttuuripalkinto edellisen vuoden tamperelaisesta kulttuuriteosta taiteen, tieteen, julkisen sanan tai muun henkisen kulttuurin alalla toimivalle henkilölle. Pari vuotta myöhemmin kauppaneuvos Kaihari ehdotti, että säätiö ryhtyisi myös kilpailuin elvyttämään suomalaista yhtyelauluperinnettä. Yhtenä esikuvana oli takavuosien suosikkiyhtye Kipparikvartetti.
Christy Carlson Romano
Romanolla on kaksi vanhempaa sisarta ja yksi vanhempi veli.
Päivänvasta
Maantietoa
Lammen pinta-ala on 1,6 hehtaaria ja se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 500 metriä.
Suomen kansainväliset valmiusjoukot
Vuonna 2013 valmiusjoukkoon pyrki ennätykselliset 773 hakijaa, joista 34 naisia. Vuonna 2011 hakijoita oli 540, ja vuonna 2010 525. Hakijoista valitaan valmiusjoukkoon noin 200 henkilöä hakemuksen, fyysisen kunnon testien, soveltuvuustestien, kielikokeen sekä haastattelun perusteella. Fyysisen kunnon testi koostuu lihaskuntotestistä ja Cooperin testistä, minkä lisäksi hakijoita testataan evakuointitestissä, jossa noin 55 kilogramman painoista nukkea on kannettava 150 metrin matka kahdessa minuutissa.
Itävallan Grand Prix 2019
Itävallan Grand Prix 2019 (virallisesti Formula 1 myWorld Grosser Preis von Österreich 2019) oli Formula 1 -kauden yhdeksäs osakilpailu, joka ajettiin 30. kesäkuuta Red Bull Ringin moottoriradalla Spielbergissä Itävallassa.
Christian Serratos
Ura
Tunnetuksi hän tuli esiintyessään Suzie Crabgrassinä Nickelodeonin televisiosarjassa Ned’s Declassified, joka alkoi vuonna 2004. Serratos oli ohjelman alkaessa 14-vuotias. Sarja päättyi vuonna 2007. Vuonna 2008 Serratos oli Young Artist -palkintoehdokkaana roolistaan Suziena.
L’Équipe
Vuoden 1944 jälkeen
Auto-lehti ilmestyi myös Ranskan kokeman natsien miehityksen aikana aina 17. elokuuta 1944 saakka. Tällöin lehden julkaiseminen kiellettiin. Tällöin kuitenkin Jacque Goddet, joka oli toiminut lehden julkaisujohtajana, ja jolla oli hyvät suhteet Ranskan vastarintaliikkeeseen, käytti hyväkseen solmimiaan suhteita saadakseen lehden ilmestymään uudelleen, mutta kuitenkin eri nimellä eli L’Équipe.
Rilutsoli
Lääkettä myydään nimellä Rilutek, ja sitä käytetään viidenkymmenen milligramman valkoisina, kapselinmuotoisina tabletteina. Tutkimusten mukaan rilutsolista saattaisi olla hyötyä myös kliinisen depression ja pakko-oireisen häiriön, mahdollisesti myös yleistyneen ahdistuneisuushäiriön hoidossa.
Juhana Konttinen
Juhana Konttinen (1852 – ?) oli maanviljelijä ja valtiopäivämies.
Endosulfaani
Valmistus ja käyttö
Endosulfaanin valmistuksen ensimmäisessä vaiheessa heksakloorisyklopentadieeni reagoi buteenidiolin kanssa Diels–Alder-reaktiolla. Muodostuva dioli reagoi seuraavassa vaiheessa tionyylikloridin kanssa muodostaen rengasrakenteisen sulfiittiesterin. Endosulfaani tuli ensimmäisen kerran markkinoille 1950-luvulla ja Suomessa vuonna 1962. Endosulfaania käytettiin muun muassa kirvoja, kovakuoriaisia ja perhosten toukkia vastaan niin ruokakasveilla kuin koristekasveillakin. Endosulfaanin myrkyllisyyden vuoksi sen käyttö kiellettiin Suomessa vuonna 2001 ja Euroopan unionin alueella 2005. Maailmanlaajuinen kielto astui voimaan vuonna 2011, kun endosulfaani lisättiin Tukholman sopimuksessa kiellettyjen aineiden joukkoon.
Tehtaankatu (Helsinki)
Tehtaankatu on katu Etelä-Helsingissä. Sen länsiosa on Eiran ja Punavuoren kaupunginosien rajana, idempänä se jatkuu Ullanlinnan kautta Kaivopuiston rajalle. Kadun varrella olevat talot on suurimmaksi osaksi rakennettu 1900-luvun alussa. Tehtaankadulla kulkevat raitiolinja 3 paitsi länsipäässä raitiolinja 1. Kadun pituus on noin 1,2 kilometriä.
Kulttuurissa
Tehtaankatu löytyy myös suomenkielisen Monopoly-lautapelin ruuduista.
Finlaysonin palatsi
thumb|450px|Palatsin piha-aluetta.
Kokonaisluvun radikaali
Esimerkiksi
Salmi-Jättilä
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Lammen vedenpinnan korkeus on 142,3 metriä mpy.
Euroliiga
Alkuvuodet
Vuonna 1954 ranskalainen L’Équipe-lehden journalisti Gabriel Hanot innostui jalkapallon seurajoukkueiden välisestä sarjasta nähtyään Wolverhamptonin ja Budapest Honvédin välisen jalkapallon ystävyysottelun. Palattuaan Ranskaan hän jutteli ideasta työnantajansa kanssa, joka päätti pyytää Euroopan suurimpien jalkapalloseurojen puheenjohtajat tapaamiseen, mistä sai alkunsa jalkapallon Euroopan cup. Pian myös koripallopiirit kiinnostuivat ajatuksesta, ja uudesta sarjasta keskusteltiin FIBAn edustajien kesken vuoden 1957 EM-kisojen aikana. Sarja päätettiin aloittaa ja FIBAn pääsihteeri Renato William Jonesin asettama komissio pyysi Euroopan maiden koripalloliittoja lähettämään siihen oman maansa mestarijoukkue. Palkintopokaalin lahjoitti L’Équipe.
1980–luku: Uudet mestarit
TsSKA Moskovan, Real Madridin ja Varesen oltua mukana loppuottelussa lähes joka kerta, alkoivat muut seurat syrjäyttää kolme suurinta. Jo vuonna 1977 Maccabi Tel Aviv oli onnistunut voittamaan Euroliigan mestaruuden.
Sarjasysteemi
Euroliigan sarjajärjestelmää muutettiin viimeksi kesällä 2009. Euroliigaa pyörittävä ULEB jakaa eurooppalaisille seuroille lisenssejä, jotka oikeuttavat sarjassa pelaamiseen. ULEB myöntää kolmetoista A-lisenssiä, kahdeksan B-lisenssiä ja yhden C-lisenssin, joilla pääsee mukaan varsinaiseen lohkovaiheeseen. Näistä ainoastaan A-lisenssi on monivuotinen. Lisäksi ULEB valitsee kahdeksan joukkuetta, jotka karsivat Euroliiga-paikasta. Karsinnan hävinneet joukkueet pääsevät ULEB Eurocupiin.
Hugh Downs
thumb|Downs vuonna 1972. Hugh Malcolm Downs (14. helmikuuta 1921 Akron, Ohio, Yhdysvallat – 1. heinäkuuta 2020 Scottsdale, Arizona, Yhdysvallat ) oli yhdysvaltalainen uutistenlukija ja televisiojuontaja. Hänet tunnettiin muiden muassa ohjelmista 20/20, Today, Concentration, Over Easy ja Not for Women Only.
Crescent City (Kalifornia)
Crescent City (tolowaksi Taa-’at-dvn, yurokiksi Kohpey, wiyotiksi Daluwagh) on kaupunki Kalifornian osavaltiossa Yhdysvalloissa. Sen väkiluku oli vuoden väestönlaskennassa 7 643. Crescent City on Del Norten piirikunnan suurin kaupunki ja hallintokeskus.
Pohjois-Amerikan subarktisen alueen intiaanit
Subarktisen alueen elinkeinot
Varsinaista päällikköä ei useinkaan ollut, ihmisillä oli suuri vapaus ja jonkin verran valtaa oli shamaanilla, jolta monesti kysyttiin neuvoja. Metsästys tuotti yleensä riittävän elannon, mutta nälkää nähtiin niinä vuosina, jolloin esimerkiksi jokin sairaus kaatoi eläimiä. Karibunmetsästäjien saalis vaihteli vuosittain myös karibujen ravinnon ja muuttoreittien mukaan.
Subarktisen alueen esihistoria ja arkeologia
Noin 13 000 radiohiilivuotta jääkauden mannerjäätikkö peitti suunnilleen koko Kanadan alueen. Aivan ensimmäiset ihmiset saapuivat subarktiselle alueelle ehkä suoraan pohjoisesta niin sanotun Kanadan jääkäytävän kautta, tai etelästä. Kalliovuorten itäpuolella Etelä-Kanadassa oli varhaista paleointiaanien Clovisin kulttuurin asutusta. Itäisessä Kanadassa, Ontariossa oli hieman muuntunutta Clovisin kulttuuria, nimittäin Barneisin ja Crowfieldin kärkiä noin 12000 kalenterivuotta sitten.
Reinhard Bonnke
Toiminta
Bonnke saarnasi aluksi Afrikassa vain viidelle ihmiselle seurakunnassa ja koki Afrikan olevan vaikea paikka lähetystyölle, vaikka muut olivat hänelle sanoneet sen olevan helppo kohde. Bonnke aloitti kokousten pitämisen 800 ihmisen suurteltoissa, mutta kävijämäärien kasvaessa vuonna 1984 hän suurensi telttakapasiteettiaan 34 000 hengen telttarakenteeseen, joka hänen organisaationsa sivuilla mainitaan tuolloin olleen lajissaan maailman suurimmaksi. Hänen kokouksiinsa osallistuneiden ihmisten kokonaismäärän on sanottu yltävän miljooniin ja hänen oman organisaationsa tietojen mukaan hänen suurimman yksittäisen kokouksensa osallistujamääräksi on arvioitu 1,6 miljoonaa ihmistä.
Bonnke toimi monikansallisen organisaation Christ for all Nations (CfaN) kautta. Sillä on toimipisteet Yhdysvalloissa, Kanadassa, Saksassa, Britanniassa, Afrikassa, Singaporessa ja Etelä-Amerikassa. CfaN kertoo jakaneensa noin 178 miljoonaa kirjaa ja lentolehtistä 140 kielellä 53 maassa, josta suuren osan ilmaiseksi useissa kampanjoissa.
Heli Roukanoja
Pelaajaura
Suomen maajoukkueessa Roukanoja pelasi vuosina 1993–2003 67 ottelua, joissa hän teki yhteensä 706 pistettä. Roukanojan paras pistemäärä maajoukkueessa oli yksittäisessä ottelussa 21, johon hän ylsi kahdesti. Vuonna 2000 Roukanoja voitti Suomen joukkueessa Pohjoismaiden mestaruuden.
Lara Jean Marshall
Lara Jean Marshall (s. 26. heinäkuuta 1988 Lontoo) on englantilaissyntyinen australialainen näyttelijä ja laulaja. Hän on näytellyt enimmäkseen jo lopetetussa televisiosarjassa Tallijengi (The Saddle Club), jossa hän näytteli kahden tuotantokauden ajan Lisa Atwoodia. Nykyään Marshall asuu Los Angelesissa ja on jatkanut näyttelijänä televisiorooleissa.
Tuuloksen seurakunta
Kuntaliitoksen myötä vuonna 2009 seurakunta liittyi Hämeenlinnan seurakuntayhtymään.
== Kirkkoherrat ==
Aleksanteri Nevskin katedraali (Varsova)
thumb|Katedraali vuonna 1912. Aleksanteri Nevskin katedraali oli ortodoksinen katedraali Puolan pääkaupungissa Varsovassa. Sen rakennuttivat Venäjän keisarikunnan viranomaiset vuosina 1894–1912, jolloin Puola oli Venäjän keisarikunnan hallinnassa. Katedraalin suunnittelusta vastasi venäläinen arkkitehti Leon Benois. Valmistuttuaan katedraali ylsi 70 metrin korkeuteen, ja se oli tuolloin Varsovan korkein rakennus. Se sijaitsi Saski-aukiolla, joka oli Varsovan pääaukioita.
Emali
Emalipintaiset käyttöesineet
Emalointia on käytetty lämmölle ja kosteudelle altistuvissa kodin käyttöesineissä, etenkin keittoastioissa ja elintarvikkeiden tarjoilu- ja säilytysastioissa. Sähkö- ja kaasuliesien uunien sisäpinta ja liesien mukana tulevat paistopellit ovat yleensä emalipintaisia .Emaloidut rauta- ja teräsastiat olivat nykyistä yleisempiä ennen ruostumattoman teräksen ja muovien yleistymistä astiateollisuudessa. Emaliastiat kestävät ruoanvalmistuksen lämpötiloja sekä kaikkia kotitaloudessa käytettäviä emäksiä ja happoja. Emalipinta ei ime tai luovuta ruokiin makua. Emaliastiat on myös helppo puhdistaa ja kestävät kodin liuottimia, kuten asetonia, tärpättiä ja alkoholeja. Ne ovat kuitenkin arkoja kolhuille eivätkä siedä nopeita lämmönvaihteluita tai kuiviltaan kuumentamista. Emaloitujen keittoastioiden pohja on emaloimaton valurauta- tai teräspinta, joka soveltuu kaikille liesityypeille, myös induktioliesille. Mikrouuniin metalliset emaliastiat eivät sovellu. Emaliastioita on saatavissa monivärisinä, jopa kuvioituina.
Okinawan prefektuuri
Okinawan pinta-ala on 2 271 neliökilometriä. Sen pääsaari on Okinawa-hontō, 1 201 km². Okinawan asukasluku oli vuonna 2000 toimitetun väestönlaskennan mukaan noin 1 300 000, joista pääsaarella asui 1 200 000. Pääsaarella sijaitsee Okinawan pääkaupunki Naha, jonka asukasluku on noin 300 000. pienoiskuva|vasen|Okinawan prefektuuri
Historia
Okinawa on 1300–1800-luvuilla kuulunut itsenäiseen Ryūkyūn kuningaskuntaan, kunnes Japani vuonna 1879 liitti sen itseensä. Toisessa maailmansodassa saarella käytiin Tyynen valtameren alueen suurin maihinnousutaistelu. Japanin antauduttua Okinawa oli 27 vuotta Yhdysvaltain miehittämä.
Ashraf Ghani
Mohammad Ashraf Ghani Ahmadzai (s. 1949) on afganistanilainen poliitikko, joka toimii maansa länsimaiden asettaman hallinnon presidenttinä syyskuusta 2014 alkaen. Entinen valtiovarainministeri Ghani oli ehdolla kesäkuussa 2014 pidetyssä presidentinvaalissa. Alustavan ääntenlaskun mukaan Ghani sai äänten enemmistön toisella kierroksella. Toiseksi tullut entinen ulkoministeri Abdullah Abdullah sekä Afganistanin kansa epäili vaalivilppiä. Neuvottelujen jälkeen ehdokkaat allekirjoittivat vallanjakosopimuksen 21. syyskuuta 2014, jonka mukaan Ghani nousee presidentiksi ja Abdullahista tulee pääministeri.
Luettelo ATI:n piirisarjoista
Luettelo eteläsilloista
Note 1: For the comparison of chipsets sold under the AMD brand for AMD processors, after the completion of the acquisition of ATI, please see Comparison of AMD chipsets.
Rovaniemen maalaiskunta
Rovaniemen lentoasema sijaitsi kunnan alueella pari kilometriä napapiirin pohjoispuolella. Rovaniemen maalaiskunnalla oli Rovaniemen kaupungin kanssa yhteinen evankelis-luterilainen seurakunta.
Historiaa
Vuonna 1949 muodostetusta, kenttätykistön käyttämästä Rovajärven ampuma-alueesta noin puolet sijaitsi Rovaniemen maalaiskunnan alueella.
Hirvas, Jaatila, Kemihaara, Korkalo, Käyrämö, Marrasjärvi, Misi, Meltausjärvi, Muurola, Alanampa, Ylinampa, Tiainen, Niesi, Nivankylä, Rautiosaari, Saarenkylä, Meltaus, Sinettä, Marraskoski, Sonka, Tapionkylä, Ylikylä, Petäjäskoski nykyään Petäjäinen, Kivitaipale, Välijoki, Narkaus, Vanttauskoski, Tennilä, Viiri, Kaihua, Pirttikoski, Autti, Auttin asutusalue (Pajulampi), Vanttausjärvi, Juotasniemi, Saari-Kämä, Siika-Kämä, Osma, Perttaus, Vikajärvi, Olkkajärvi, Tolonen, Porokari, Lohiniva, Jokela.
Tori Amos
Little Earthquakes ja Under the Pink (1990–1995)
Yhtyeen hajottua Amos ryhtyi sooloartistiksi laulajana ja pianistina. Hänen ensimmäinen soololevynsä Little Earthquakes (1992) sai hyvät arvostelut ja menestyi. Little Earthquakesin sanoitukset ovat henkilökohtaisia ja käsittelevät muun muassa ihmissuhteita sekä Amosin 1980-luvulla kokemaa raiskausta (esimerkiksi ”Me and A Gun”) ja selviytymistä sen aiheuttamista traumoista. Amosin raiskasi aseella uhaten eräs paikallisen musiikkiklubin vakioasiakas, jolle Amos suostui antamaan soittamansa pianokeikan jälkeen autokyydin. Tyyliltään albumi on akustista pianorockia. Amosin seuraava albumi Under the Pink ilmestyi vuonna 1994. Under the Pink on Amosin kaupallisesti menestyneimpiä. Se sisältää Amosin ehkä tunnetuimman kappaleen ”Cornflake Girl”. Albumilta julkaistiin singleinä ”Cornflake Girl”, ”Pretty Good Year”, ”Past the Mission” ja ”God”. Albumi on Amosin edellisen levyn tavoin pääosin akustinen, ja useissa kappaleissa, etenkin 9-minuuttisessa päätösraidassa "Yes, Anastasia", on vaikutteita klassisesta pianomusiikista. Sanoitukset käsittelevät uskontoa ja ihmissuhteita, etenkin naisten välisiä viha- ja ystävyyssuhteita. Albumi sai kolme Grammy-ehdokkuutta.
David Irving
thumb|David Irving thumb|Irving luentokiertueella Yhdysvalloissa vuonna 2005.
Näkemykset ja kirjallisuus
Irving itse on kiistänyt olevansa holokaustin kieltäjä. Holokaustin tutkija Deborah Lipstadt kirjoitti teoksessaan Denying the Holocaust, että Irving on holokaustin kieltäjä, josta Irving haastoi Lipstadtin ja hänen kustantajansa Penguin Booksin oikeuteen kunnianloukkauksesta. Irving hävisi julkisuutta saaneen oikeudenkäynnin, kun englantilainen tuomioistuin katsoi, että Irving on aktiivinen holokaustin kieltäjä, antisemiitti ja rasisti.
Anu Koivisto
Voimassa olevat Suomen ennätykset
Koivistolla on nimissään seuraavat Suomen ennätykset: